28/05/2019 | Administración LocalMunicipal
Val do Dubra
Aprobación definitiva e publicación Ordenanza fiscal nº 12 reguladora do imposto de bens inmobles (IBI)

O pleno da Corporación, na sesión ordinaria celebrada o día 21 de marzo de dous mil dezanove, adoptou o acordó de aprobar inicialmente a modificación da ordenanza fical nº 12, Reguladora do imposto de bens inmobles (IBI) do Concello de Val do dubra, nos termos do previsto, ao efecto, polo artigo 17 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, a modificación foi publicada no Boletín Oficial da Provincia nº 64, de data 3 de abril de 2019, permañecendo exposto ao público por periodo de trinta días hábiles. Non presentándose reclamacións durante o período de exposición pública, elévase a aprobación definitiva, publicación no Boleltín Oficial da Provincia do texto integro da citada ordenanza: De acordo ó establecido no artigo 59 do Texto Refundido da Lei Reguladora das facendas locais, aprobado por Real Decreto Lexislativo 2/2004, do 5 de marzo, o Concello de Val do Dubra establece o imposto sobre bens inmobles, cumprindo así o mandato imperativo contido no dito artigo. O imposto sobre bens inmobles rexerase neste municipio: a) Polas normas reguladoras deste, contidas no Texto Refundido da Lei reguladora das facendas locais, aprobado polo Real Decreto Lexislativo 2/2004, do 5 de marzo, e polas demais disposición legais e regulamentarias que complementen e desenvolvan esta Lei. b) Pola presente ordenanza fiscal. O imposto sobre bens inmobles é un tributo directo de carácter real que grava o valor dos bens inmobles nos termos establecidos no RDLex 2/2004, do 5 de marzo, e na presente ordenanza.1.- Constitúe o feito impoñible do Imposto a titularidade dos seguintes dereitos sobre os bens inmobles rústicos e urbanos e sobre os inmobles de características especiais: a) Dunha concesión administrativa sobre os propios inmobles ou sobre os servizos públicos a que se atopen afectos. b) Dun dereito real de superficie. c) Dun dereito real de usufruto. d) Do dereito de propiedade.2.- A realización do feito impoñible que corresponda, dos definidos no apartado anterior pola orde nel establecido, determinará a non suxeición do inmoble ás restantes modalidades previstas neste.3.- No caso de que un mesmo inmoble se atope localizado en distintos municipios, entenderase, para os efectos deste imposto, que pertence a cada un deles pola superficie que ocupe no respectivo municipio.1.- Terán a consideración de bens inmobles a parcela ou porción de solo dunha mesma natureza, situada nun municipio e pechada por unha liña dunha mesma natureza, situada nun municipio e pechada por unha liña poligonal que delimita, para tales efectos, o ámbito espacial do dereito de propiedade dun propietario ou de varios pro indiviso e, no seu caso, as construcións emprazadas no dito ámbito, calquera que sexa o seu dono, e con independencia doutros dereitos que recaían sobre do inmoble.2.- Terán tamén a consideración de bens inmobles: a) Os diferentes elementos privativos das edificacións que sexan susceptibles de aproveitamento independente, sometidos ó réxime especial de propiedade horizontal, así coma o conxunto constituído por diferentes elementos privativos mutuamente vencellados e adquiridos en unidade de acto e, nas condición que determinen os reglamentos de desenvolvemento do Real Decreto 1/2004, Texto Refundido da Lei de catastro inmobiliario, os trasteiros e prazas de estacionamento en pro indiviso adscritos ó uso e goce exclusivo e permanente dun titular. A atribución dos elementos común ós respectivos inmobles, ós simples efectos da súa valoración catastral, realizarase na forma que se determine no devandito desenvolvemento regulamentario. b) O ámbito espacial dunha concesión administrativa sobre dos bens inmobles ou sobre dos servizos públicos ós que se atopen afectos. c) Os bens inmobles de características especiais.3.- Os bens inmobles clasifícanse catastralmente en urbanos, rústicos ou de características especiais. O carácter urbano ou rústico do inmoble dependerá da natureza do uso.4.- Entenderase por solo de natureza urbana o clasificado polo planeamento urbanístico como urbano, o que teña a consideración de urbanizable segundo o planeamento e estea incluido en sectores, así coma o resto do solo clasificado como urbanizable a partir do momento de aprobación do instrumento urbanístico que o desenvolva, e o que reúna as características contidas no artigo 8 da Lei 6/1998, do 13 de abril, sobre réxime do solo e valoración. Terán a mesma consideración aqueles solos nos que se poidan exercer facultades urbanísticas equivalentes ós anteriores segundo a lexislación da Comunidade Autónoma de Galicia vixente. Exceptúanse da consideración de solo urbano o que integre os bens inmobles de características especiais.5.- Enténdese por solo de natureza rústica aquel que non sexa de natureza urbana nin estea integrado nun ben inmoble de características especiais.6.- Terán a consideración de construcción: a) Edificacións, sexan cal sexan os materiais dos que estean construídas e o uso ó que se destinen, sempre que se atopen unidos permanentemente ó solo e con independencia de que se alcen sobre da súa superficie ou se atopen situados no subsolo e de que poidan ser transportados ou desmontados. b) As instalacións industriais, comerciais, deportivas de recreo, agrícolas, gandeiras, forestais e piscícolas de auga doce, considerándose coma tales, entre outros, os diques, tanques, zonas de carga, peiraos, pantaláns e invernadoiros, e excluíndose, en todo caso, a maquinaria e os útiles. c) As obras de urbanización e de mellora, tales coma as explanacións, e as que se realicen para o uso dos espazos descubertos, coma son os recintos destinados a mercados, os depósitos ó aire libre, os campos para a práctica do deporte, os estacionamentos e os espacios anexos ou accesorios ós edificios e instalacións. Non terán a consideración de construcións aquelas obras de urbanización ou mellora que determinen os reglamentos de desenvolvemento da Lei do catastro inmobiliario, sen prexuizo de que o seu valor se deba incorporar ó do ben inmoble coma parte inherente ó valor do solo, nin os cubertos ou alpendres de escasa entidade.7.- Os bens inmobles de características especiais constitúen un conxunto complexo de uso especializado, integrado por solo, edificacións, instalacións e obras de urbanización e mellora que, polo seu carácter unitario e por estar ligado de xeito definitivo para o seu funcionamento, configúrase para os efectos catastrais coma un único ben inmoble. Considéranse bens inmobles de características especiais os comprendidos nos seguintes grupos: a) Os destinados á producción de enerxía eléctrica e gas e ó refinado de petróleo, e as centrais nucleares. b) As presas, saltos de auga e encoros, incluido o seu leito ou vaso, excepto as destinadas en exclusiva ó regadio. c) As autoestradas, estradas e túneis de peaxe. d) Os aeroportos e portos comerciais. Non están suxeitos ó imposto. -As estradas, os caminos, as demais vías terrestres e os bens de dominio público marítimo-terrestre e hidráulico, sempre que sexan de aproveitamento público e gratuito. -Os seguintes bens inmobles propiedade deste Concello: a) Os de dominio público afectos ó uso público. b) Os de dominio público afectos a un servizo público xestionado directamente polo Concello e os bens patrimoniais, excepto cando se trate de inmobles cedidos a terceros mediante contraprestación.1.- Estarán exentos os seguintes inmobles: a) Os que sexan propiedade do Estado, das Comunidades Autónomas ou dos entes locais que estean directamente afectos á seguridade ciudad e ós servizos educativos e penitenciarios, así coma os que sexan propiedade do Estado afectos á defensa nacional. b) Os bens comunais e os montes veciñais en man común. c) Os da Igrexa Católica, nos termos previstos no acordo entre o Estado español e a Santa Sede sobre asuntos económicos, do 3 de xaneiro de 1979, e os das asociación confesionais non católicas legalmente recoñecidas, nos termos establecidos nos respectivos acordos de cooperación subscritos en virtude do disposto no artigo 16 da Constitución. d) Os da Cruz Vermella Española. e) Os inmobles ós que sexa de aplicación a exención en virtude de convenios internacionais en vigor e, a condición de reciprocidade, os dos Gobernos estranxeiros destinados á súa representación diplomática, consular ou ós seus organismos oficiais. f) A superficie dos montes poboados con especies de crecemento lento regulamentariamente determinadas, que teñan coma aproveitamento principal a madeira e a cortiza, sempre que a densidade do arborado sexa a propia ou normal da especie de que se trate. g) Os terreos ocupados polas liñas de ferrocarrís e os edificios situados nos mesmos terreos, que estean dedicados a estación, almacéns ou a calquera outro servizo indispensable para a explotación das ditas liñas. Non están exentos, polo tanto, os establecementos de hostalaría, espectáculos, comerciais e de lecer, as casas destinadas a vivendas dos empregados, as oficinas da dirección nin as instalación fabrís.2.- Igualmente, previa solicitude, que deberá ser presentada antes da data do devengo, incluido a acreditación do cumprimento dos requisitos esixibles para a aplicación da exención, estarán exentos: a) Os Bens inmobles que se destinen ó ensino por centros docentes acollidos, total ou parcialmente, ó réxime de concerto educativo, en canto á superficie afectada ó ensino concertado. Esta circunstancia acreditarase mediante: -Certificado da Administración educativa correspondente, acreditativa da condición de centro concertado, asignable ós edificios e instalación destinadas directa e exclusivamente ás actividades docentes obxecto de concerto. -Informe da Dirección Xeral do Centro de Xestión Catastral e Cooperación Tributaria acreditativo das superficies dos edificios ou conxuntos urbanísticos, adscritos exclusivamente á actividade educativa ou a servizos complementarios da ensinanza e de asistencia docente de carácter necesario, coa indicación do valor catastral asignado a cada un dos elementos citados. Esta exención deberá ser compensada pola Administración competente. b) Os declarados expresa e individualizadamente monumento ou xardín histórico de interese cultural, mediante Real Decreto na forma establecida polo artigo 9 da Lei 16/1985, do 25 de xuño, do patrimonio histórico español, e inscritos no rexistro xeral a que se refiere o artigo 12 como integrantes do Patrimonio Histórico Español, así coma os comprendidos nas disposición adicionais primeira, segunda e quinta da dita lei. Esta exención terá os límites previstos no artigo 62.2 b) do Texto refundido da Lei reguladora de facendas locais aprobado por RDLex 2/2004. c) A superficie dos montes nos que se realicen repoboacións forestais ou rexeneración de masas arboradas suxeitas a proxectos de ordenación ou plans técnicos aprobados pola Administración forestal. Esta circunstancia acreditarase mediante certificación acreditativa emitida pola Delegación Provincial da Dirección Xeral de Montes. Esta exención terá unha duración de 15 anos, contados a partir do período impositivo seguinte a aquel no que se realice a súa solicitude.3.- Están exentos os bens inmobles situados no municipio deste Concello dos que sexan titulares os centros sanitarios de titularidade pública, sempre que estean afectos ó cumprimento das fins específicas dos referidos centros. Esta circunstancia documentarase mediante certificado do organismo titular do centro sanitario, acreditando a afectación do centro cumprimento da súa fin específica.4.- Por último, e segundo o establecido no titulo I, capítulo III, artigo 15 da Lei 49/2002, do 23 de decembro, do réxime fiscal das entidades sen fins lucrativas e dos incentivos fiscais ao mecenado, estarán exentos os bens dos que sexan titulares as entidades sen fins lucrativas, excepto os afectos a explotación económicas non exentas do imposto sobre sociedades. Para gozar da exención, as ditas entidades deberán comunicar ó Concello, antes da data do devengo do imposto, a opción regulada no artigo 14.1 da Lei 49/2002.5.- De conformidade co previsto no artigo 62.4 do Real Decreto Lexislativo 2/2004, por motivos de eficiencia e economía na xestión recadatoria, establécese unha exención por contía mínima que se aplicará do seguinte xeito: a) Quedarán exentos os bens inmobles de natureza urbana que teñan unha cota líquida inferior ou igual a 2,40 euros. b) Quedarán exentos os bens inmobles de natureza rústica que teñan unha cota líquida inferior ou igual a 1 euro. Estas tarefas sufrirán un incremento anual automático igual ao IPC oficial correspondente ao ano natural anterior.1.- Son suxeitos pasivos, a título de contribuíntes, as persoas naturais e xurídicas e as entidades a que se refiere o artigo 35.4 da Lei 58/2003, do 17 de decembro, xeral tributaria, que teñan a titularidade do dereito que, en cada caso, sexa constitutivo do feito impoñible deste imposto, conforme ó disposto nesta ordenanza fiscal. No suposto de concorrencia de varios concesionarios sobre un mesmo inmoble de características especiais será substituto do contribuínte o que deba satisfacer o maior cánon.2.- O disposto no apartado anterior será de aplicación sen prexuizo da facultade do suxeito pasivo de repercutir a carga tributaria soportada, conforme ás normas de dereito común.3.- O substituto do contribuinte a que se refiere o apartado 1, poderá repercutir sobre os demais concesionarios a parte da cota líquida que lle corresponda en proporción ós cánons que deba satisfacer cada un deles. O Concello repercutirá a totalidade da cota líquida do imposto en quen, non reunindo a condición de suxeitos pasivos deste, fagan uso mediante contraprestación dos seus bens demaniais ou patrimoniais.1.- Nos supostos de cambio, por calquera causa, na titularidade dos dereitos que constitúen o feito impoñible deste imposto, os bens inmobles obxecto dos ditos dereitos quedarán afectos ó pagamento da totalidade da cota tributaria, en réxime de responsabilidade subsidiaria, nos termos previstos na Lei xeral tributaria.2.- Para os efectos anteditos, os notarios solicitarán información e advertirán expresamente aos comparecentes nos documentos que autoricen sobre as débedas pendentes polo Imposto de Bens Inmobles asociadas ao inmoble que se transmite, sobre o prazo dentro do cal están obrigados os interesados a presentar declaración do imposto, cando tal obligación se manteña por non terse achegado a referencia catastral do inmoble, conforme ó apartado 2 do artigo 43 do Texto refundido da Lei do catastro inmobiliario e outras normas tributarias, sobre a afección dos ben sao pagamento da débeda tributaria e, así mesmo, sobre as responsabilidades en que incorran pola falta de presentación dedeclaracións, o non efectualas en prazo ou a presentación de declaración falsas, incompletas ou inexatas, conforme ó previsto no artigo 70 do Texto refundido da lei do catastro inmobiliario e outras normas tributarias.3.- Responderán de xeito solidario da cota deste imposto, e en proporción ás súas respectivas participación, os copartícipes ou cotitulares das entidades ás que se refiere o artigo 35.4 da Lei 58/2003, xeral tributaria, se figuran inscritos coma tales no Catastro inmobiliario. De non figurar inscritos, a responsabilidade esixirase por partes iguais en todo caso. A base impoñible deste imposto estará constituida polo valor catastral dos bens inmobles, que se determinará, notificará e será susceptible de impugnación conforme ó disposto nas normas reguladoras do Catastro inmobiliario.1.- A base liquidable deste imposto será o resultado de practicar na base impoñible a reducción á que se refiren os artigos 67, 68, 69 e 70 do RDL 2/2004, do 5 de marzo, Texto Refundido da Lei Reguladora das Facendas Locais.2.- A base liquidable notificarase conxuntamente coa impoñible nos procedementos de valoración colectiva. A dita notificación incluirá a motivación da redución aplicada mediante a indicación do valor base que corresponda ó inmoble, así coma dos importes da dita redución e da base liquidable do primeiro ano de vixencia do novo valor catastral neste imposto. Sen prexuizo do anterior, que será aplicable nos procedementos de valoración colectiva de carácter xeral, nos casos de carácter parcial e simplificado, a motivación consistirá na expresión dos datos indicados no parágrafo anterior, referidos ao exercicio no que se practique a notificación.3.- Nos procedementos de valoración colectiva, a determinación da base liquidable será competencia da Dirección Xeral do Catastro e recorrible perante os tribunais económico-administrativos do Estado. A cota integra deste imposto será o resultado de aplicar á base liquidable o tipo de gravame ó que se refiere o artigo 13º desta Ordenanza. A cota líquida deste imposto será o resultado de monorala cota íntegra co importe das bonificacións previstas nos artigos seguintes. Os tipos de gravame aplicables neste municipio serán os seguintes: a) Bens inmobles de natureza urbana: 0,44 por cento. b) Bens inmobles de natureza rústica: 0,33 por cento. c) Bens inmobles de características especiais: 1,3 por cento.1.- Gozarán dunha bonificación do 50 por cento na cota íntegra do imposto, sempre que así o soliciten os interesados antes do inicio das obras, os inmobles que constitúan o obxecto da actividade das empresas de urbanización, construción e promoción inmobiliaria, tanto de obra nova como de rehabilitación equiparable a esta, e que non figuren entre os bens do seu inmobilizado. O prazo de aplicación desta bonificación comprenderá desde o período impositivo seguinte a aquel no que comecen as obras ata o posterior ó remate destas, sempre que durante ese tempo se realicen obras de urbanización ou construción efectiva, e sen que, en ningún caso, poida exceder de tres períodos impositivos. A solicitude de bonificación débese formular antes do comezo das obras, entendendo por tal o momento de outorgamento da licenza, por parte da Administración municipal. Para gozar da devandita bonificación os interesados deberán presentar a documentación seguinte: a) Acreditación de que a empresa se dedica á actividade de urbanización, construción e promoción inmobiliaria, mediante a presentación dos estatutos da sociedade. b) Acreditación de que o inmoble obxecto da bonificación non forma parte do inmobilizado, mediante certificación do administrador da sociedade ou fotocopia do último balance presentado ante a Axencia Estatal da Administración Tributaria, para os efectos do imposto sobre sociedades. c) Copia da solicitude de licenza de obra, se non se presenta simultaneamente. d) Copia do documento de alta na actividade económica de construción ou promoción inmobiliaria no imposto sobre actividades económicas. e) Certificación do técnico-director das obras de construción, visado polo colexio oficial competente, no que se indique a data de inicio das obras.2.- As vivendas de protección oficial e as equiparables a estas segundo a normativa da Comunidade Autónoma de Galicia, gozarán dunha bonificación do 50 por cento durante o prazo de tres períodos impositivos, contados desde o período seguinte ao do outorgamento da cualificación definitiva. Esta bonificación terá que ser solicitada polo interesado en calquera momento anterior á terminación dos tres períodos impositivos de duración daquela e producirá efectos desde o período seguinte ó da solicitude. Ó longo dos períodos cuarto e quinto seguintes ao do outorgamento da cualificación definitiva, as vivendas de protección oficial gozarán dunha bonificación do 25% na cota íntegra do imposto, sempre que se manteña a titularidade do inmoble e este constitúa a residencia do titular. Esta bonificación deberá solicitarse en calquera momento anterior á terminación dos cinco períodos, producindo efectos, en todo caso, desde o período seguinte ó da solicitude. Os solicitantes presentarán a cédula de cualificación definitiva como vivenda de protección oficial do inmoble, a documentación acreditativa da titularidade do devandito inmoble, copia que acredite a presentación do modelo 901 de alteración de titularidade catastral, e facilitarase, en todo caso, a referencia catastral do inmoble. Non haberá dereito a bonificación a partir do sexto exercicio, inclusive, desde o de outorgamento da cualificación definitiva.3.- Gozarán dunha bonificación de ata o 95% da cota íntegra do imposto a favor de inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulada no artigo 74.2 quáter do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: − Ata 95 por 100 pola creación de máis de 20 postos de traballo − Cando menos o 75 por 100 pola creación de entre 11 e 20 postos de traballo − Cando menos o 50 por 100 pola creación de ata 10 postos de traballo. Esta bonificación será de aplicación unicamente a aqueles inmobles nos que teña lugar a implantación dunha nova actividade económica ou empresarial, así como a aqueles outros nos que se amplíen as instalacións sempre e cando implique creación de emprego. Corresponderá ao Pleno da Corporación a declaración de especial interese ou de utilidade municipal, previa solicitude so suxeito pasivo, debendo contar co voto favorable da maioría simple dos seus membros.4. Os suxeitos pasivos que ostenten a condición de titulares de familia numerosa gozarán dunha bonificación na cota íntegra do inmoble de uso residencial que constitúa a súa residencia habitual e na que estea empadroado, nos seguintes seguintes termos: a) Para as familias numerosas nas que os membros maiores de idade se encontren en situación de desemprego e non perciban prestación contributiva, nin subsidio por desemprego, nin outras rendas do SEPE, a bonificación será do 90% da cota íntegra do imposto Para a aplicación das presentes bonificacións será requisito imprescindible que o/a interesado/a o solicite con anterioridade ao devengo do imposto, debendo acreditar: I) O empadroamento na vivenda referida na solicitude por parte do titular do recibo do IBI. II) A condición de familia numerosa mediante a presentación da copia e orixinal, ou copia compulsada, do título defamilia numerosa. III) Certificado do INEM de non percibir prestación contributiva, nin subsidio por desemprego, nin outras rendas, no que se inclúa a data de remate do dereito a recibir as citadas prestacións, so no caso de solicitar a bonificación do 90%. IV) Informe de períodos de inscrición como demandante de emprego, só no caso de solicitar a bonificación do 90%. As ditas bonificacións non se poderán aplicar a máis dunha vivenda por titular. As bonificacións finalmente concedidas terán efectos no exercicio seguinte ao da súa concesión e, en ningún caso, con carácter retroactivo. Sendo renovables ano a ano, debendo presentar, para a dita renovación, a mesma documentación esixible para a concesión inicial 5.-Terán dereito a unha bonificación do 95 por cento da cota íntegra e, no seu caso, do recargo provincial, os bens rústicos das cooperativas agrarias e de explotación comunitaria da terra, nos termos establecidos na Lei 20/1990, do 19 de decembro, sobre o réxime fiscal das cooperativas. Os solicitantes presentarán, a tales efectos, o certificado sobre a condición de cooperativas agrarias ou de explotación comunitaria da terra, emitido pola administración correspondente.6. Gozarán dunha bonificación do 95% da cota íntegra do imposto aqueles inmobles nos que estean situadas unicamente construcións nas que se desenvolvan total e exclusivamente actividades agrarias, gandeiras ou forestais pertencentes ao sector primario, que sexan declaradas de especial interese ou utilidade municipal por concorrer circunstancias sociais, culturais, histórico-artísticas ou de fomento do emprego, que xustifiquen tal declaración No suposto que nun mesmo inmoble existan, ademais das construcións indicadas no parágrafo anterior, outras construcións destinadas a un uso distinto das actividades agrarias, gandeiras ou forestais, aplicaráselle unha bonificación do 30% da cota íntegra do imposto. No suposto que nun mesmo inmoble se desenvolva unha actividade económica distinta á agraria, gandeira ou forestal non se poderá conceder bonificación algunha. Para poder aplicar esta bonificación á construcción cuxa existencia motiva a solicitude de bonificación, deberá estar dada de alta, debidamente, no Catastro e ter asignado un valor catastral económico. Para tramitar a declaración de especial interese ou utilidade municipal e, polo tanto, o recoñecemento da bonificación requerirase: -Solicitude previa de declaración de especial interese ou utilidade municipal e recoñecemento da bonificación formulada polo suxeito pasivo, á que xunte informe ou memoria xustificativa das circunstancias que motivan o especial interese ou utilidade municipal, que en todo caso se refirirán a circunstancias sociais, culturais, historicoartísticas ou de fomento do emprego. -Decaración responsable do titular da actividade, que poderá coincidir ou non co suxeito pasivo, de que está desenvolvendo a actividade agraria, gandeira ou forestal, así como Certificado de Facenda no que conste a súa situación censual. -Declaración de que no inmoble para o que se solicita a bonificación non se está a desenvolver unha actividade económica distinta á agraria, gandeira ou forestal. Dita declaración deberá vir asinada polo suxeito pasivo. -Acreditación da titularidade catastral do inmoble. -Certificado de que o suxeito pasivo non ten débedas coa Facenda estatal, autonómica e local; nin coa Seguridade Social. -Xustificante do recoñecemento de explotación ou licenza da actividade ou título habilitante que resulte esixible Corresponderá ao Pleno da Corporación a declaración de especial interese ou de utilidade municipal, previa solicitude so suxeito pasivo, debendo contar co voto favorable da maioría simple dos seus membros. Unha vez se teña acordado a declaración de especial interese ou de utilidade municipal, remitirase ao órgano competente para que acorde o recoñecemento da bonificación, nos porcentaxes fixados segundo corresponda. Os obrigados tributarios deberán comunicar ao Concello calquera modificación relevante nas condicións e/ou requisitos esixibles, e determinantes, da concesión da bonificación. Neste suposto, o órgano competente deberá declarar, previa audiencia do obrigado tributario por un prazo de 10 días (contados a partir da notificación da apertura de dito prazo), se procede ou non a continuación na aplicación da bonificación. De igual xeito se procederá cando a Administración coñeza por calquera medio a modificación das condicións e/ou requisitos esixibles, e determinantes, da concesión da bonificación.7. Os bens inmobles que teñan instalado sistemas para o aproveitamento térmico ou eléctrico da enerxía procedente do sol terán unha bonificación do 50% da cota íntegra do imposto o primeiro ano, e dun 25% o segundo ano. A aplicación desta bonificación estará condicionada a que as instalacións para a produción de calor engadan colectores que dispoñan da correspondente homologación pola Administración competente. As condicións anteditas, e determinantes da concesión das bonificacións deberán ser acreditadas polo suxeito pasivo titular do recibo do IBI.8. Para ser beneficiario das bonificacións previstas nos números anteriores, o contribuínte non deberá ter débedas co Concello de Val do Dubra (en relación con tributos e outros ingresos de dereito público do Concello). 9. As solicitudes de bonificacións, previo informe técnico, serán resoltas pola Xunta de Goberno Local ou, en caso de non existir a mesma, pola Alcaldía; sen prexuízo da competencia atribuída ao Pleno para a declaración de especial interese ou utilidade municipal que se require respecto dos supostos indicados.10. A bonificación no seu caso concedidas, segundo o previsto neste artigo, terán efectos para o período impositivo seguinte ao da dita concesión e, en ningún caso, efectos retroactivos.11. As bonificacións recollidas nos apartados 1 e do 4. a) deste artigo non será compatibles con ningunha outra, salvo precepto legal que dispoña a compatibilidade. No caso das restantes, en caso de posible confluencia, a compatibilidade terá como límite a porcentaxe máxima de bonificación aplicable aos supostos que concorran.1.- O imposto retribuirase o primeiro día do período impositivo.2.- O período impositivo coincide co ano natural.3.- Os feitos, actos e negocios que deben ser obxecto de declaración ou comunicación perante o Catastro inmobiliario, terán efectividade no devengo deste imposto inmediatamente posterior ó momento no que produzan efectos catastrais. A efectividade das inscricións catastrais resultantes dos procedementos de valoración colectiva e de determinación do valor catastral dos bens inmobles de características especiais coincidirá coa prevista nas normas reguladoras do Catastro Inmobiliario. As alteracións referidas ós bens inmobles susceptibles de inscripción catastral que teñan transcendencia para os efectos deste imposto determinarán a obriga dos suxeitos pasivos de formalizalas declaracións conducentes á súa inscripción no catastro inmobiliario, conforme ó establecido na súa normativa reguladora. A xestión, liquidación inspección, recadación e revisión dos actos dictados en virtude da xestión tributaria deste imposto levarase a cabo conforme ó preceptuado nos artigos 7, 8 e 77 do Texto refundido da Lei reguladora de facendas locais, aprobado por Real Decreto Lexislativo 2/2004, do 5 de marzo así coma as demais disposición que resulten de aplicación.1.- Os actos de xestión e inspección catastral do imposto serán revisables nos termos e de acordo cos procedementos sinalados no RDLex 2/2004, Texto refundido da Lei reguladora das facendas locais, e no RDLex 1/2004, Texto refundido da Lei do catastro inmobiliario.2.- Os actos de xestión tributaria do imposto serán revisables conforme o preceptuado no artigo 14 do Texto refundido da Lei reguladora de facendas locais, aprobado por Real Decreto Lexislativo 2/2004, e demais concordantes de aplicación. As modificación que se introduzan na regulación do imposto, polas Leis de orzamentos xerais do Estado ou por calquera outra Lei ou disposición, e que resulten de aplicación directa, producirán, no seu caso, a correspondente modificación tácita da presente ordenanza fiscal. A presente ordenanza fiscal foi aprobada polo Pleno da Corporación na sesión que tivo lugar o día 12 de novembro de 2004, entrará en vigor no día da súa publicación no Boletín Oficial da Provincia e comezará a aplicarse a partir do 1 de xaneiro de 2005. O Pleno da Corporación na sesión ordinaria que tivo lugar o día 21 de marzo de 2019, procedeu á aprobación inicial da modificación do artigo 14 “bonificacións”, permañeceu exposta ao público por prazo de 30 días hábiles, entrará en vigor no día da súa publicación no Boletín Oficial da Provincia, continuando vixente en tanto non se acorde a súa modificación ou derogación expresa. Val do Dubra, a 21 de maio de 2019. O alcalde. Gemma Esther Javaloy Cochancela.